ఎస్.పి.ఎల్.సోరెన్‌సన్

సోరెన్ పెడెన్ లారిట్జ్ సోరెన్‌సన్ (9 జనవరి 1868 – 12 ఫిబ్రవరి 1939)  డానిష్ రసాయన శాస్త్రవేత్త. అతను  pH స్కేలును పరిచయం చేసాడు. దీని వల్ల ఆమ్ల,క్షార బలాలను తెలుసుకోవచ్చు.  అతను డెన్మార్క్ లోని హవ్రెబ్‌జెర్గ్ లో జన్మించాడు.

1901 నుండి 1938 వరకు అతను కోపెన్‌హగ్ లోని కార్ల్స్‌బర్గ్ లేబొరేటరీలో ఆధిపతిగా ఉండేవాడు.  కార్ల్స్‌బర్గ్ లేబొరేటరీ లో పరిశోధనలు చేస్తున్నపుడు అతను ప్రోటీన్లపై అయాన్ గాఢత  ప్రభావాన్ని అధ్యయనం చేసాడు.   హైడ్రోజన్ అయాన్ గాఢత చాలా ముఖ్యమని గుర్తించాడు. అతను 1909లో సులువు పద్ధతిలో pH-స్కేలును వివరించాడు.   అతను ప్రవేశ పెట్టిన  pH-స్కేలుకు సంబంధించిన ఆర్టికల్   ఆమ్లత్వాన్ని గణన చేయుటకు రెండు రకాల పద్ధతులను వివరించింది. మొదటి పద్దతి ఎలక్ట్రోడ్ ల ఆధారంగా చెప్పబడినది. రెండవ పద్దతిలో కొన్ని సూచికలనుపయోగించి పదార్థం మారే రంగుల నమూనాల ఆధారంగా ఆమ్ల, క్షార బలాలను వివరించింది.  

గూగుల్ ఎస్.పి.ఎల్.సోరెన్‌సన్ జ్ఞాపకార్థం 2018 మే 29 న డూడుల్ తయారుచేసింది.

మూలాలు

1868 జననాలు
1939 మరణాలు
రసాయన శాస్త్రవేత్తలు